പോലീസ് അഞ്ചുലക്ഷം വിലയിട്ട സംഭവം പെണ്കുട്ടികളെ വീട്ടിലെത്തിക്കാന് ഹൈക്കോടതി ഉത്തരവ് കൊച്ചി: അഞ്ചുമക്കള്ക്ക് പോലീസ് വിലയിട്ട സംഭവത്തില് പെണ്കുട്ടികളെ ചില്ഡ്രന്സ് ഹോമില്നിന്ന് വീട്ടിലെത്തിക്കാന് ഹൈക്കോടതി ഉത്തരവിട്ടു.കൈക്കൂലി ചോദിച്ചതടക്കമുള്ള ആരോപണങ്ങള് മുന്നിര്ത്തി പോലീസ് ഉദ്യോഗസ്ഥര്ക്കെതിരേ സിറ്റി പോലീസ് കമ്മിഷണര് റിപ്പോര്ട്ട് നല്കാനും നിര്ദേശമുണ്ട്. പോക്സോ നിയമപ്രകാരമുള്ള പ്രൊട്ടക്ഷന് ഓഫീസര് പെണ്കുട്ടികളുടെ കാര്യത്തില് ജാഗ്രത പാലിക്കണം. പരാതിയുണ്ടായാല് നടപടി എടുക്കണമെന്നും ജസ്റ്റിസ് ദേവന് രാമചന്ദ്രന് നിര്ദേശിച്ചു. ഹര്ജി 16ന് വീണ്ടും പരിഗണിക്കും. പ്രൊട്ടക്ഷന് ഓഫീസര് മാതാപിതാക്കളുടെ സാന്നിധ്യത്തില് ഇവര്ക്ക് കൗണ്സലിങ് നല്കണം. ഇവരെ സാധാരണ ജീവിതത്തിലേക്ക് മടക്കിക്കൊണ്ടുവരണം.അതേസമയം കുറ്റാരോപിതരായ പോലീസുകാര്ക്കെതിരേ നടക്കുന്ന അന്വേഷണത്തില് ഇരകളുടെ മൊഴി വീട്ടില് വെച്ച് എടുക്കാം എന്നും കോടതി നിര്ദ്ദേശിച്ചു.